EL Επίσημη Εφημερίδα της Ευρωπαϊκής Ένωσης C 227/3

Πληροφορίες που διαβιβάζουν τα κράτη μέλη για τις κρατικές ενισχύσεις οι οποίες χορηγούνται βάσει του κανονισμού (ΕΚ) αριθ. 1857/2006 της Επιτροπής για την εφαρμογή των άρθρων 87 και 88 της συνθήκης EK στις κρατικές ενισχύσεις προς μικρές και μεσαίες επιχειρήσεις που δραστηριοποιούνται στον τομέα της παραγωγής γεωργικών προϊόντων και για την τροποποίηση του κανονισμού (ΕΚ) αριθ. 70/2001

(2008/C 227/03)

Αριθμός ενίσχυσης: XA 270/07

Κράτος μέλος: Δημοκρατία της Σλοβενίας

Περιφέρεια: Občina Prebold

Τίτλος του καθεστώτος ενισχύσεων ή ονομασία της εταιρείας που λαμβάνει μεμονωμένη ενίσχυση: Pomoč za ohranjanje in razvoj kmetijstva ter podeželja v občini Prebold za programsko obdobje 2007–2013

Νομική βάση: Pravilnik o dodeljevanju pomoči za ohranjanje in razvoj kmetijstva ter podeželja v občini Prebold za programsko obdobje 2007–2013

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία:

2007: 37 000 EUR

2008: 37 000 EUR

2009: 39 000 EUR

2010: 39 000 EUR

2011: 40 000 EUR

2012: 40 000 EUR

2013: 40 000 EUR

Μέγιστη ένταση της ενίσχυσης:

1. Επενδύσεις σε γεωργικές εκμεταλλεύσεις για την πρωτογενή παραγωγή:

— έως 50 % των επιλέξιμων δαπανών στις μειονεκτικές περιοχές,

— έως 40 % των επιλέξιμων δαπανών στις άλλες περιοχές,

— έως 60 % των επιλέξιμων δαπανών στις μειονεκτικές περιοχές, και έως 50 % των επιλέξιμων δαπανών στις άλλες περιοχές, όταν οι επενδύσεις πραγματοποιούνται από νέους γεωργούς εντός πέντε ετών από την εγκατάστασή τους.

Οι ενισχύσεις προορίζονται για επενδύσεις με σκοπό την αποκατάσταση στοιχείων των γεωργικών εκμεταλλεύσεων, την αγορά εξοπλισμού που πρόκειται να χρησιμοποιηθεί στη γεωργική παραγωγή, καθώς και για επενδύσεις σε μόνιμες καλλιέργειες, βελτίωση γεωργικών εκτάσεων και διαχείριση βοσκοτόπων.

2. Διατήρηση παραδοσιακών τοπίων και κτιρίων:

— για μη παραγωγικά στοιχεία, μέχρι ποσοστού 100 % των πραγματικών δαπανών,

— για παραγωγικά στοιχεία του ενεργητικού γεωργικών εκμεταλλεύσεων, μέχρι ποσοστού 60 % των πραγματικών δαπανών, ή 75 % στις μειονεκτικές περιοχές, υπό τον όρο ότι η επένδυση δεν συνεπάγεται αύξηση της παραγωγικής ικανότητας της γεωργικής εκμετάλλευσης,

— είναι δυνατόν να χορηγείται πρόσθετη ενίσχυση μέχρι ποσοστού 100 % για την κάλυψη των πρόσθετων δαπανών που προκύπτουν από τη χρήση παραδοσιακών υλικών, τα οποία είναι απαραίτητα για τη διατήρηση των στοιχείων πολιτιστικής κληρονομιάς των κτιρίων.

3. Μετεγκατάσταση γεωργικών κτιρίων για λόγους δημοσίου συμφέροντος:

— μέχρι ποσοστού 100 % των πραγματικών δαπανών, όταν η μετεγκατάσταση συνίσταται απλώς στην κατεδάφιση, την απομάκρυνση και την εκ νέου ανέγερση υφισταμένων εγκαταστάσεων,

— όταν η μετεγκατάσταση έχει ως αποτέλεσμα να αποκτήσει ο κάτοχος της εκμετάλλευσης πιο σύγχρονες κτιριακές εγκαταστάσεις, ο κάτοχος της εκμετάλλευσης πρέπει να συνεισφέρει τουλάχιστον το 60 %, ή το 50 % στις μειονεκτικές περιοχές, της αύξησης της αξίας των σχετικών εγκαταστάσεων μετά τη μετεγκατάσταση. Εάν ο δικαιούχος είναι νέος γεωργός, η συνεισφορά του είναι τουλάχιστον 55 % ή 45 %, αντιστοίχως,

— όταν η μετεγκατάσταση έχει ως αποτέλεσμα την αύξηση της παραγωγικής ικανότητας, η συνεισφορά του δικαιούχου πρέπει να είναι τουλάχιστον ίση με το 60 %, ή το 50 % στις μειονεκτικές περιοχές, των σχετικών με την ανωτέρω αύξηση δαπανών. Εάν ο δικαιούχος είναι νέος γεωργός, η συνεισφορά του είναι τουλάχιστον 55 % ή 45 %, αντιστοίχως.

4. Ενίσχυση για την καταβολή ασφαλίστρων:

— το ποσό της δημοτικής συγχρηματοδότησης καλύπτει τη διαφορά μεταξύ του ποσού συγχρηματοδότησης των ασφαλίστρων από τον εθνικό προϋπολογισμό και ποσοστού έως και 50 % των επιλέξιμων δαπανών για την καταβολή ασφαλίστρων, προκειμένου να ασφαλιστούν, αφενός, οι καλλιέργειες και οι καρποί και, αφετέρου, το ζωικό κεφάλαιο έναντι νόσων.

5. Ενισχύσεις αναδασμού:

— μέχρι ποσοστού 100 % των επιλέξιμων νομικών και διοικητικών δαπανών.

6. Ενισχύσεις για την ενθάρρυνση της παραγωγής γεωργικών προϊόντων ποιότητας:

— έως 100 % των επιλέξιμων δαπανών υπό μορφή επιδοτούμενων υπηρεσιών· η ενίσχυση δεν πρέπει να περιλαμβάνει άμεσες χρηματικές πληρωμές σε παραγωγούς.

7. Παροχή τεχνικής υποστήριξης:

— έως 100 % των δαπανών για την εκπαίδευση και την κατάρτιση, για υπηρεσίες συμβούλων παρεχόμενες από τρίτους, για τη διοργάνωση φόρουμ, διαγωνισμών, εμπορικών εκθέσεων και πανηγύρεων, καθώς και για δημοσιεύσεις και δικτυακούς τόπους. Η ενίσχυση χορηγείται υπό μορφή επιδοτούμενων υπηρεσιών και δεν πρέπει να περιλαμβάνει άμεσες χρηματικές πληρωμές σε παραγωγούς

Ημερομηνία εφαρμογής: Οκτώβριος 2007 (η ενίσχυση δεν θα καταβληθεί πριν δημοσιευθούν οι συνοπτικές πληροφορίες στον δικτυακό τόπο της Ευρωπαϊκής Επιτροπής)

Διάρκεια του καθεστώτος ενισχύσεων ή της χορήγησης μεμονωμένης ενίσχυσης: Έως τις 31.12.2013

Στόχος της ενίσχυσης: Κυριότερος στόχος: στήριξη των ΜΜΕ

Αναφορά στα άρθρα του κανονισμού (ΕΚ) αριθ. 1857/2006 και επιλέξιμες δαπάνες: Το κεφάλαιο ΙΙ του σχεδίου κανονιστικών διατάξεων περί χορήγησης ενισχύσεων για τη διατήρηση και την ανάπτυξη της γεωργίας και των αγροτικών περιοχών στον δήμο Prebold, για την περίοδο προγραμματισμού 2007-2013, περιλαμβάνει μέτρα τα οποία συνιστούν κρατική ενίσχυση, βάσει των ακόλουθων άρθρων του κανονισμού (ΕΚ) αριθ. 1857/2006 της Επιτροπής, της 15ης Δεκεμβρίου 2006, σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις που δραστηριοποιούνται στον τομέα της παραγωγής γεωργικών προϊόντων και για την τροποποίηση του κανονισμού (ΕΚ) αριθ. 70/2001 (ΕΕ L 358 της 16.12.2006, σ. 3):

άρθρο 4: Επενδύσεις σε γεωργικές εκμεταλλεύσεις,

άρθρο 5: Διατήρηση παραδοσιακών τοπίων και κτιρίων,

άρθρο 6: Μετεγκατάσταση γεωργικών κτιρίων για λόγους δημοσίου συμφέροντος,

άρθρο 12: Ενίσχυση για την πληρωμή ασφαλίστρων,

άρθρο 13: Ενισχύσεις αναδασμού,

άρθρο 14: Ενισχύσεις για την ενθάρρυνση της παραγωγής γεωργικών προϊόντων ποιότητας,

άρθρο 15: Παροχή τεχνικής υποστήριξης στον γεωργικό τομέα

Σχετικός(-οί) κλάδος(-οι): Γεωργία

Ονομασία και διεύθυνση της χορηγούσας αρχής:

Občina Prebold Hmeljarska cesta 3 SLO-3312 Prebold

Διεύθυνση στο Διαδίκτυο: http://www.uradni-list.si/1/ulonline.jsp?urlid=200785&dhid=91588

Λοιπές πληροφορίες: Το μέτρο ενίσχυσης για την καταβολή ασφαλίστρων, προκειμένου να ασφαλιστούν οι καλλιέργειες και οι καρποί, καλύπτει τα ακόλουθα δυσμενή καιρικά φαινόμενα, τα οποία μπορούν να εξομοιωθούν με θεομηνίες: εαρινό παγετό, χαλάζι, κεραυνούς, πυρκαγιά που προκαλείται από κεραυνό, θύελλες και πλημμύρες.

Οι δημοτικές κανονιστικές διατάξεις πληρούν τις απαιτήσεις του κανονισμού (ΕΚ) αριθ. 1857/2006 ως προς τα μέτρα που θεσπίζονται από τον δήμο, καθώς και τις εφαρμοστέες γενικές διατάξεις (διαδικασία χορήγησης, σώρευση, διαφάνεια και έλεγχος των ενισχύσεων)

Vinko DEBELAK

Δήμαρχος Prebold

Αριθμός ενίσχυσης: XA 289/07

Κράτος μέλος: Δημοκρατία της Λιθουανίας

Περιφέρεια: —

Τίτλος του καθεστώτος ενισχύσεων ή επωνυμία της επιχείρησης που λαμβάνει μεμονωμένη ενίσχυση: Parama ūkiams modernizuoti 2007—2013 m.

Νομική βάση: Lietuvos Respublikos žemės ūkio ministro 2007 m. rugpjūčio 24 d. įsakymas Nr. 3D-389 „Dėl paramos ūkams modernizuoti 2007—2013 metais taisyklių“ (Žin., 2007, Nr. 94-3796)

Ετήσιες δαπάνες που προβλέπονται στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην επιχείρηση: Ο προβλεπόμενος ετήσιος προϋπολογισμός ανέρχεται σε 10,5 εκατομμύρια LTL (ήτοι σε 3,04 εκατομμύρια EUR, με βάση την επίσημη συναλλαγματική ισοτιμία)

Μέγιστη ένταση ενίσχυσης: Σύμφωνα με τους προαναφερόμενους κανόνες, οι γεωργοί προβλέπεται να λάβουν ενισχύσεις που θα καλύπτουν το 20 % του κόστους της αγοράς για νέους ελκυστήρες ή νέες θεριζοαλωνιστικές μηχανές, ενώ οι νέοι γεωργοί ηλικίας κάτω των 40 ετών κατά τη χρονική στιγμή της υποβολής της αίτησής τους, οι οποίοι έχουν εγκατασταθεί για χρονικό διάστημα όχι μεγαλύτερο των πέντε ετών πριν από την αγορά του ελκυστήρα ή της θεριζοαλωνιστικής μηχανής (που εφεξής καλούνται «νέοι γεωργοί») επιτρέπεται να εισπράξουν ενισχύσεις που καλύπτουν το 25 % του κόστους αγοράς.

Το συνολικό ποσό της χορηγούμενης επενδυτικής ενίσχυσης ανά δικαιούχο και αίτηση δεν επιτρέπεται να υπερβεί ποσό 10 000 LTL (ή 15 000 LTL στην περίπτωση των νέων γεωργών) και 40 000 LTL (ή 50 000 LTL για τους νέους γεωργούς) στην περίπτωση της θεριζοαλωνιστικής μηχανής.

Το ποσό της χορηγούμενης ενίσχυσης για να καλυφθεί μέρος του κόστους αγοράς για έναν ελκυστήρα ή μία θεριζοαλωνιστική μηχανή δεν επιτρέπεται να υπερβεί το 40 % των επιλέξιμων επενδύσεων (ή 50 % για τους νέους γεωργούς). Όπως προβλέπει το άρθρο 19 του κανονισμού (EΚ) αριθ. 1857/2006, δεν επιτρέπεται η σώρευση των συνολικών ενισχύσεων που χορηγήθηκαν για την αγορά του ελκυστήρα ή της θεριζοαλωνιστικής μηχανής με ενισχύσεις σε σχέση με τις ίδιες επιλέξιμες δαπάνες, εάν η σώρευση αυτή έχει ως αποτέλεσμα η ένταση της ενίσχυσης να υπερβαίνει το ανώτατο καθοριζόμενο όριο. Πρέπει να σωρεύονται όλες οι επενδυτικές ενισχύσεις που έχουν δοθεί για έναν ελκυστήρα ή μία θεριζοαλωνιστική μήχανή. Σε αυτές συμπεριλαμβάνονται όλες οι κρατικές ενισχύσεις που χορηγήθηκαν βάσει των προαναφερθέντων κανόνων και κάθε άλλη οικονομική ενίσχυση που έχει χορηγηθεί για έναν ελκυστήρα ή μία θεριζοαλωνιστική μηχανή που αναφέρονται στην αίτηση πληρωμής που υπέβαλε ο αιτών.

Το ανώτατο ποσό της επενδυτικής ενίσχυσης που χορηγείται σε έναν δικαιούχο δεν πρέπει να υπερβαίνει το καθοριζόμενο ποσό στο άρθρο 4 παράγραφος 9 του κανονισμού (EΚ) αριθ. 1857/2006 (400 000 EUR).

Το ποσό της ενίσχυσης δύναται να τροποποιηθεί, ανάλογα με τον αριθμό των δικαιούχων και τους απαιτούμενους πόρους

Ημερομηνία έναρξης εφαρμογής:

Διάρκεια του καθεστώτος ενισχύσεων ή της μεμονωμένης ενίσχυσης: Έως τις 31.12.2013

Στόχος της ενίσχυσης:

— ενισχύσεις σε ΜΜΕ,

— αγορά μηχανολογικού εξοπλισμού,

— μείωση του κόστους παραγωγής,

— βελτίωση της ανταγωνιστικότητας των γεωργικών εκμεταλλεύσεων,

— δημιουργία καλύτερων όρων για τους γεωργούς για την αγορά μηχανολογικού εξοπλισμού.

Εφαρμόζονται οι διατάξεις του άρθρου 4 παράγραφος 4 στοιχείο β) του κανονισμού (EΚ) αριθ. 1857/2006

Επιλέξιμες είναι οι εξής δαπάνες:

1. οι πόροι του ειδικού προγράμματος υποστήριξης της αγροτικής ανάπτυξης χρησιμοποιούνται για την κάλυψη ενός μέρους του κόστους αγοράς (χωρίς ΦΠΑ) των νέων ελκυστήρων (στο εξής: «ελκυστήρες») και νέων αυτοπροωθούμενων ή ρυμουλκούμενων θεριζοαλωνιστικών μηχανών (στο εξής: «θεριζοαλωνιστικές μηχανές»), εξαιρουμένων των θεριζοαλωνιστικών μηχανών για τη συγκομιδή ζαχαρότευτλων·

2. οι δικαιούχοι δύνανται να λάβουν τις ενισχύσεις μόνο για τις δαπάνες αγοράς ελκυστήρων ή θεριζοαλωνιστικών μηχανών που είναι επιλέξιμες σύμφωνα με την εγκύκλιο του Διευθυντή του Εθνικού Οργανισμού Πληρωμών του Υπουργείου Γεωργίας (στο εξής: «ο οργανισμός») και οι οποίες πραγματοποιούνται μετά την έναρξη ισχύος της εγκυκλίου. Σύμφωνα με τις διατάξεις, οι ενισχύσεις που επιτρέπεται να χορηγηθούν κατά τη διάρκεια ενός ημερολογιακού έτους περιορίζονται στις δαπάνες αγοράς μόνο ενός ελκυστήρα ή μιας θεριζοαλωνιστικής μηχανής·

3. όπως ορίζεται από τη διάταξη του άρθρου 4 παράγραφος 7 του κανονισμού (EΚ) αριθ. 1857/2006, η ενίσχυση δεν πρέπει να χορηγείται για επενδύσεις με σκοπό την απλή αντικατάσταση του μηχανολογικού εξοπλισμού

Σχετικός(-οί) τομέας(-είς): Πρωτογενής παραγωγή γεωργικών προϊόντων

Ονομασία και διεύθυνση της χορηγούσας αρχής:

Lietuvos Respublikos žemės ūkio ministerija Gedimino pr. 19 (Lelevelio g. 6) LT-01103 Vilnius

Διεύθυνση στο Διαδίκτυο: http://www.zum.lt/min/Isakymai/dsp_isakymas.cfm?IsakymasID=3602&langparam=LT

Άλλες πληροφορίες: —

Ο Υφυπουργός του Υπουργείου Γεωργίας της Δημοκρατίας της Λιθουανίας

Vidmantas KANOPA

Αριθμός ενίσχυσης: XA 342/07

Κράτος μέλος: Δημοκρατία της Σλοβενίας

Περιφέρεια: Območje občine Lovrenc na Pohorju

Τίτλος του καθεστώτος ενίσχυσης ή επωνυμία της εταιρείας που λαμβάνει μεμονωμένη ενίσχυση: Program razvoja kmetijstva in podeželja v občini Lovrenc na Pohorju 2007–2013

Νομική βάση: Pravilnik o dodeljevanju državnih pomoči za ohranjanje in razvoj kmetijstva in podeželja v občini Lovrenc na Pohorju (II.A poglavje)

Ετήσια δαπάνη που προβλέπεται στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγείται στην εταιρεία:

2007: 19 200 EUR

2008: 22 200 EUR

2009: 22 700 EUR

2010: 22 900 EUR

2011: 23 100 EUR

2012: 23 300 EUR

2013: 23 500 EUR

Μέγιστη ένταση της ενίσχυσης:

1. Επενδύσεις σε γεωργικές μονάδες πρωτογενούς παραγωγής:

— έως και 50 % των επιλέξιμων δαπανών σε μειονεκτικές περιοχές και έως 40 % των επιλέξιμων δαπανών σε άλλες περιοχές.

Στόχος της ενίσχυσης είναι οι επενδύσεις για την αποκατάσταση ορισμένων χαρακτηριστικών των αγροκτημάτων, την αγορά εξοπλισμού για τη γεωργική παραγωγή καθώς και οι επενδύσεις σε μόνιμες φυτείες και υπέρ της αγροτικής χωροταξίας και της τεχνικής εκμεταλλεύσεως των λειμώνων.

2. Αναδασμός:

— έως και 100 % των νομικών και διοικητικών δαπανών.

3. Ενίσχυση για την παροχή τεχνικής υποστήριξης στο γεωργικό τομέα:

— έως και 50 % των δαπανών σχετικά με την εκπαίδευση και την επιμόρφωση των γεωργών, τις υπηρεσίες συμβούλων, τη διοργάνωση φόρουμ, διαγωνισμών, εμπορικών και άλλων εκθέσεων, τις δημοσιεύσεις, τους καταλόγους και τους διαδικτυακούς τόπους καθώς και τη διάδοση των επιστημονικών γνώσεων. Η ενίσχυση θα χορηγηθεί με τη μορφή επιδοτούμενων υπηρεσιών και δεν είναι υποχρεωτικό να προβλέπει άμεσες πληρωμές στους παραγωγούς

Ημερομηνία έναρξης εφαρμογής: Νοέμβριος 2007 (δεν θα χορηγηθεί ουδεμία ενίσχυση πριν τη δημοσίευση περίληψης στον ιστοτόπο της Επιτροπής)

Διάρκεια του καθεστώτος ενίσχυσης ή της μεμονωμένης ενίσχυσης: Μέχρι τις 31.12.2013

Στόχος της ενίσχυσης: Υποστήριξη των ΜΜΕ

Παραπομπή στα άρθρα του κανονισμού (EΚ) αριθ. 1857/2006 και επιλέξιμες δαπάνες: Το κεφάλαιο II.A των κανόνων για τη χορήγηση κρατικών ενισχύσεων υπέρ της διαφύλαξης και της ανάπτυξης της γεωργίας και των γεωργικών περιοχών στην κοινότητα Lovrenc na Pohorju περιλαμβάνει μέτρα που αποτελούν κρατική ενίσχυση κατά το νόημα των εξής άρθρων του κανονισμού (ΕΚ) αριθ. 1857/2006 της Επιτροπής, της 15ης Δεκεμβρίου 2006, σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις που δραστηριοποιούνται στον τομέα της παραγωγής γεωργικών προϊόντων και για την τροποποίηση του κανονισμού (ΕΚ) αριθ. 70/2001 (ΕΕ L 358 της 16.12.2006, σ. 3):

άρθρο 4: Επενδύσεις στις γεωργικές εκμεταλλεύσεις,

άρθρο 13: Ενισχύσεις υπέρ του αναδασμού,

άρθρο 15: Παροχή τεχνικής υποστήριξης στο γεωργικό τομέα

Σχετικός(-οί) τομέας(-είς): Γεωργία

Ονομασία και διεύθυνση της αρμόδιας υπηρεσίας χορήγησης της ενίσχυσης:

Občina Lovrenc na Pohorju Spodnji trg 8 SLO-2344 Lovrenc na Pohorju

Διεύθυνση στο Διαδίκτυο: http://www.izit.si/muv/index.php?action=showIzdaja&year=2007&izdajaID=423, σελίδα 950

Άλλες πληροφορίες: Οι κανόνες της αντίστοιχης κοινότητας ανταποκρίνονται στις απαιτήσεις του κανονισμού (ΕΚ) αριθ. 1857/2006 όσον αφορά τα μέτρα που πρόκειται να λάβει η κοινότητα και τις γενικές διατάξεις που ισχύουν εν προκειμένω (στάδια πριν τη χορήγηση της ενίσχυσης, σώρευση, διαφάνεια και παρακολούθηση της ενίσχυσης)

Αριθμός ενίσχυσης: XA 350/07

Κράτος μέλος: Ηνωμένο Βασίλειο

Περιφέρεια: Scotland

Τίτλος του καθεστώτος ενισχύσεων ή επωνυμία της επιχείρησης που λαμβάνει μεμονωμένη ενίσχυση: Scottish Ewe Scheme

Νομική βάση: Section 4 and 6 of the Small Landholders (Scotland) Act 1911

Κανονισμός (EΚ) αριθ. 1857/2006

Ετήσιες δαπάνες που προβλέπονται στο πλαίσιο του καθεστώτος ή συνολικό ετήσιο ποσό της μεμονωμένης ενίσχυσης που χορηγείται στην επιχείρηση: 2007: υπολογίζεται σε 18 800 000 GBP

Μέγιστη ένταση της ενίσχυσης: Η ενίσχυση περιορίζεται στην αντιστάθμιση των απωλειών εισοδήματος λόγω των υποχρεώσεων απομόνωσης συνεπεία της εμφάνισης ασθενείας, η εστία της οποίας έχει αναγνωριστεί επίσημα από τις δημόσιες αρχές. Μαζί με την αποζημίωση που θα καταβληθεί στο πλαίσιο του «Sheep Welfare Scheme» (βάσει του οποίου οι γεωργοί θα λάβουν αποζημιώσεις υπολογιζόμενες σήμερα σε 1,5 εκατομμύρια GBP), η αντιστάθμιση δεν θα υπερβεί το 100 % των δαπανών που συνεπάγεται η αντιμετώπιση των απαιτήσεων εξαιτίας των μέτρων που έχουν επιβληθεί για τον έλεγχο του αφθώδους πυρετού (FMD). Το καθεστώς χρηματοδοτείται από την κυβέρνηση της Σκωτίας (Scottish Executive).

Σύμφωνα με τους υπολογισμούς των οικονομικών συμβούλων της κυβέρνησης της Σκωτίας (Scottish Executive), το κόστος της συμμόρφωσης με τις υποχρεώσεις απομόνωσης λόγω του αφθώδους πυρετού (FMD) ανέρχεται σε 28 500 000 GBP. Το συνολικό κόστος με το οποίο θα επιβαρυνθεί η κυβέρνηση της Σκωτίας για τη συνολική δέσμη μέτρων προς υποστήριξη των μονάδων που θίγονται από τις υποχρεώσεις απομόνωσης λόγω του αφθώδους πυρετού (FMD), συμπεριλαμβανομένων των ρυθμίσεων «Scottish Ewe Scheme» και «Sheep Welfare Scheme», περιορίζεται σε ποσό όχι μεγαλύτερο από 25 100 000 GBP

Ημερομηνία έναρξης της εφαρμογής:

Διάρκεια του καθεστώτος ή της μεμονωμένης ενίσχυσης: Οι ενισχύσεις θα καταβληθούν υπό τη μορφή της εφάπαξ πληρωμής στους παραγωγούς, το Νοέμβριο ή Δεκέμβριο του 2007. Η εφαρμογή του καθεστώτος λήγει στις 31 Δεκεμβρίου 2007

Στόχος της ενίσχυσης: Η αποζημίωση των παραγωγών για τις εισοδηματικές απώλειες από τους περιορισμούς στις μετακινήσεις και τις εξαγωγές που επιβλήθηκαν συνεπεία της εκδήλωσης αφθώδους πυρετού στο Ηνωμένο Βασίλειο. Ο στόχος αυτός συμβαδίζει με το άρθρο 10 παράγραφος 2 του κανονισμού (ΕΚ) αριθ. 1857/2006

Επιλέξιμες δαπάνες: Οι εισοδηματικές απώλειες από τους περιορισμούς στις μετακινήσεις και τις εξαγωγές (στις οποίες συγκαταλέγονται οι πρόσθετες απαιτήσεις διαφύλαξης, η μείωση της παραγωγικότητας και η απώλεια της αγοραίας αξίας) εκτιμάται ότι ανέρχονται σε 6 GBP κατά κεφαλή για κάθε αναπαραγωγική προβατίνα ή θηλυκό αρνί που είναι δηλωμένα ως παρόντα στην εκμετάλλευση των παραγωγών την 1η Μαρτίου 2007. Τα στοιχεία αυτά θα ληφθούν από το έντυπο ενιαίας αίτησης για το 2007 που υποβλήθηκε στις 15 Μαΐου 2007, στο οποίο αναφέρεται ότι η αποζημίωση θα καταβληθεί για 3 133 000 ζώα, με αποτέλεσμα το συνολικό κόστος του προγράμματος να ανέρχεται στο ποσό των 18 800 000 GBP περίπου. Αυτό συμβαδίζει με το άρθρο 10 παράγραφος 2 του κανονισμού (ΕΚ) αριθ. 1857/2006, σύμφωνα με το οποίο η ακαθάριστη ένταση της ενίσχυσης δεν πρέπει να υπερβαίνει το 100 %, ενώ η ενίσχυση χορηγείται προς αποζημίωση για τις απώλειες εισοδημάτων λόγω υποχρεώσεων απομόνωσης

Σχετικός(-οί) τομέας(-είς): Το πρόγραμμα εφαρμόζεται στον τομέα των προβατοειδών αναπαραγωγής του κλάδου εκτροφής στην Σκωτία

Ονομασία και διεύθυνση της χορηγούσας αρχής:

Scottish Executive Pentland House 47 Robb's Loan Edinburgh EH14 1TY United Kingdom Αρμόδιος για επαφές: Brian Endicott Τηλ. (44-13) 12 44 65 46

Διεύθυνση στο Διαδίκτυο: http://www.scotland.gov.uk/Topics/Agriculture/grants/Schemes/ScottishEweScheme

Αριθμός ενίσχυσης: XA 378/07

Κράτος μέλος: Δημοκρατία της Σλοβενίας

Περιφέρεια: Občina Vuzenica

Τίτλος του καθεστώτος ενισχύσεων ή επωνυμία της εταιρείας που λαμβάνει μεμονωμένη ενίσχυση: Pomoč za ohranjanje in razvoj kmetijstva in podeželja v občini Vuzenica za programsko obdobje 2007–2013

Νομική βάση: Pravilnik o dodeljevanju pomoči za ohranjanje in razvoj kmetijstva in podeželja v občini Vuzenica za programsko obdobje 2007–2013

Σχεδιαζόμενη ετήσια δαπάνη βάσει του καθεστώτος ή συνολικό ποσό της μεμονωμένης ενίσχυσης που χορηγείται στην εταιρεία:

2007: 7 431 EUR

2008: 16 000 EUR

2009: 16 000 EUR

2010: 16 000 EUR

2011: 16 000 EUR

2012: 16 000 EUR

2013: 16 000 EUR

Μέγιστη ένταση της ενίσχυσης:

1. Επενδύσεις σε γεωργικές εκμεταλλεύσεις για πρωτογενή παραγωγή:

— έως 50 % των επιλέξιμων δαπανών στις μειονεκτικές περιοχές,

— έως 40 % των επιλέξιμων δαπανών στις άλλες περιοχές,

— έως 60 % των επιλέξιμων δαπανών στις μειονεκτικές περιοχές και έως 50 % των επιλέξιμων δαπανών στις άλλες περιοχές, όταν οι επενδύσεις πραγματοποιούνται από νέους γεωργούς εντός πέντε ετών από την εγκατάστασή τους.

Οι ενισχύσεις προορίζονται για επενδύσεις με σκοπό την αποκατάσταση στοιχείων των γεωργικών εκμεταλλεύσεων, την αγορά εξοπλισμού που πρόκειται να χρησιμοποιηθεί στη γεωργική παραγωγή, καθώς και για επενδύσεις σε μόνιμες καλλιέργειες, γεωργικές βελτιώσεις και διαχείριση βοσκοτόπων.

2. Διατήρηση παραδοσιακών τοπίων και κτιρίων:

— επενδύσεις σε μη παραγωγικά στοιχεία, μέχρι ποσοστού 100 % των πραγματικών δαπανών,

— μέχρι ποσοστού 60 % των πραγματικών δαπανών, ή 75 % στις μειονεκτικές περιοχές, για επενδύσεις σε παραγωγικά στοιχεία του ενεργητικού γεωργικών εκμεταλλεύσεων, υπό τον όρο ότι η επένδυση δεν συνεπάγεται αύξηση της παραγωγικής ικανότητας της γεωργικής εκμετάλλευσης,

— είναι δυνατόν να χορηγείται πρόσθετη ενίσχυση μέχρι ποσοστού 100 % για την κάλυψη των πρόσθετων δαπανών που προκύπτουν από τη χρήση παραδοσιακών υλικών, τα οποία είναι απαραίτητα για τη διατήρηση των στοιχείων πολιτιστικής κληρονομιάς των κτιρίων.

3. Μετεγκατάσταση κτιρίων γεωργικών εκμεταλλεύσεων προς το δημόσιο συμφέρον:

— έως 100 % των πραγματικών δαπανών, όταν η μετεγκατάσταση συνίσταται απλώς στην αποξήλωση, μετακίνηση και εκ νέου ανέγερση υφισταμένων εγκαταστάσεων,

— όταν η μετεγκατάσταση έχει ως αποτέλεσμα να αποκτήσει ο κάτοχος της εκμετάλλευσης πιο σύγχρονες κτιριακές εγκαταστάσεις, ο κάτοχος της εκμετάλλευσης πρέπει να συνεισφέρει τουλάχιστον το 60 %, ή το 50 % στις μειονεκτικές περιοχές, της αύξησης της αξίας των σχετικών εγκαταστάσεων μετά τη μετεγκατάσταση. Εάν ο δικαιούχος είναι νέος γεωργός, η συνεισφορά του αυτή πρέπει να είναι, αντιστοίχως, 55 % ή 45 % τουλάχιστον,

— όταν η μετεγκατάσταση έχει ως αποτέλεσμα την αύξηση της παραγωγικής ικανότητας, η συνεισφορά του δικαιούχου πρέπει να είναι τουλάχιστον ίση με το 60 %, ή το 50 % στις μειονεκτικές περιοχές, των σχετικών με την ανωτέρω αύξηση δαπανών. Εάν ο δικαιούχος είναι νέος γεωργός, η συνεισφορά του αυτή πρέπει να είναι, αντιστοίχως, 55 % ή 45 % τουλάχιστον.

4. Ενισχύσεις για την πληρωμή ασφαλίστρων:

— το ποσό της δημοτικής συγχρηματοδότησης είναι η διαφορά μεταξύ του ποσού της συγχρηματοδότησης των ασφαλίστρων από τον κρατικό προϋπολογισμό και ποσοστού έως και 50 % των επιλέξιμων δαπανών για την ασφάλιση καλλιεργειών και προϊόντων και για την ασφάλιση του ζωικού κεφαλαίου έναντι ασθενειών.

5. Ενισχύσεις αναδασμού:

— μέχρι ποσοστού 100 % των επιλέξιμων δαπανών για τις νομικές και διοικητικές διαδικασίες.

6. Ενισχύσεις για την ενθάρρυνση της παραγωγής γεωργικών προϊόντων ποιότητας:

— έως 100 % των επιλέξιμων δαπανών υπό μορφή επιδοτούμενων υπηρεσιών· η ενίσχυση δεν πρέπει να περιλαμβάνει άμεση καταβολή χρηματικών ποσών σε παραγωγούς.

7. Παροχή τεχνικής στήριξης:

— έως 100 % των επιλέξιμων δαπανών για την εκπαίδευση και κατάρτιση των γεωργών, τις παρεχόμενες υπηρεσίες συμβούλων, τη διοργάνωση φόρουμ, διαγωνισμών, εμποροπανηγύρεων και εκθέσεων, για δημοσιεύσεις, καταλόγους και σελίδες στο Διαδίκτυο, και για υπηρεσίες αντικατάστασης γεωργών. Η ενίσχυση θα χορηγείται υπό μορφή επιδοτούμενων υπηρεσιών και δεν πρέπει να περιλαμβάνει άμεση καταβολή χρηματικών ποσών σε παραγωγούς

Ημερομηνία εφαρμογής: Νοέμβριος 2007 (η ενίσχυση δεν θα καταβληθεί πριν δημοσιευθούν οι συνοπτικές πληροφορίες στον δικτυακό τόπο της Ευρωπαϊκής Επιτροπής)

Διάρκεια του καθεστώτος ενισχύσεων ή της μεμονωμένης ενίσχυσης: Μέχρι τις 31.12.2013

Στόχος της ενίσχυσης: Στήριξη ΜΜΕ

Παραπομπή σε άρθρα του κανονισμού (ΕΚ) αριθ. 1857/2006 και επιλέξιμες δαπάνες: Το κεφάλαιο ΙΙ του σχεδίου των κανόνων σχετικά με τη χορήγηση ενισχύσεων για τη διατήρηση και την ανάπτυξη της γεωργίας και της υπαίθρου στον δήμο Velenje για την περίοδο προγραμματισμού 2007-2013 προβλέπει μέτρα που συνιστούν κρατικές ενισχύσεις σύμφωνα με τα ακόλουθα άρθρα του κανονισμού (EΚ) αριθ. 1857/2006 της Επιτροπής, της 15ης Δεκεμβρίου 2006, σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις που δραστηριοποιούνται στον τομέα της παραγωγής γεωργικών προϊόντων και για την τροποποίηση του κανονισμού (ΕΚ) αριθ. 70/2001 (ΕΕ L 358 της 16.12.2006, σ. 3):

άρθρο 4: Επενδύσεις σε γεωργικές εκμεταλλεύσεις,

άρθρο 5: Διατήρηση παραδοσιακών τοπίων και κτιρίων,

άρθρο 6: Μετεγκατάσταση αγροτικών κτιρίων για λόγους δημοσίου συμφέροντος,

άρθρο 12: Ενισχύσεις για την πληρωμή ασφαλίστρων,

άρθρο 13: Ενισχύσεις αναδασμού,

άρθρο 14: Ενισχύσεις για την ενθάρρυνση της παραγωγής γεωργικών προϊόντων ποιότητας,

άρθρο 15: Παροχή τεχνικής υποστήριξης στον γεωργικό τομέα

Σχετικός(-οί) τομέας(-είς): Γεωργία

Ονομασία και διεύθυνση της χορηγούσας αρχής:

Občina Vuzenica Mladinska ulica 1 SLO-2367 Vuzenica

Διεύθυνση στο Διαδίκτυο: http://www.izit.si/muv/index.php?action=showIzdaja&year=2007&izdajaID=426

Αριθμός 569, σελίδα 30

Άλλες πληροφορίες: Το μέτρο της πληρωμής των ασφαλίστρων για την ασφάλιση των καλλιεργειών και των καρπών επεκτείνεται και στα ακόλουθα δυσμενή καιρικά φαινόμενα που μπορούν να εξομοιωθούν με θεομηνία: εαρινός παγετός, χαλάζι, κεραυνοί, πυρκαγιές προκληθείσες από κεραυνούς, καταιγίδες και πλημμύρες.

Οι δημοτικές ρυθμίσεις πληρούν τις απαιτήσεις του κανονισμού (ΕΚ) αριθ. 1857/2006 για τα μέτρα που πρέπει να θεσπισθούν από τους δήμους και τις γενικές εκτελεστικές διατάξεις εφαρμογής (διαδικασία χορήγησης των ενισχύσεων, σώρευση, διαφάνεια και έλεγχος)

Miran KUS

Δήμαρχος της Vuzenica